作者：曹勋
词牌/韵律：绿头鸭・多丽

paragraphs: 喜雨薰泛景，翠云低柳。
正凉生殿阁，梅润晓天，暑风时候。
应乘乾、彩虹流渚，惊电绕、璇霄枢斗。
大业辉光，益建火德，梯航四海尽奔走。
六府焕修，多方平定，寰宇歌元首。
凝九有。
三辰拱北，万邦孚佑。
对祥烟、霁色清和，凤韶九成仪昼。
听山声、响传呼舞，腾紫府、香浓金兽。
禁篽升平，慈闱燕适，褘衣共上玉觞酒。
齐奉舜图，南山同永，合殿备金奏。
祝圣寿。
圣寿无疆，两仪并久。